## El Consell col·labora amb l’Ajuntament de Cocentaina per a promocionar els productes turístics del municipi

*** Turisme Comunitat Valenciana destina 40.000 euros a Cocentaina per a promocionar la Fira de Tots Sants, que enguany ha celebrat la seua 679a edició**

El Consell ha autoritzat un conveni de col·laboració entre Turisme Comunitat Valenciana i l’Ajuntament de Cocentaina per a promocionar els productes turístics del municipi.

D’esta manera, Turisme Comunitat Valenciana destina, en 2025, un total de 40.000 euros a Cocentaina per a la realització d’actuacions de màrqueting col·laboratiu per a la promoció de la 679a edició de la Fira de Tots Sants, un dels esdeveniments culturals i econòmics més rellevants de Cocentaina i part essencial del seu patrimoni immaterial.

El conveni arreplega campanyes de publicitat en mitjans autonòmics, nacionals i internacionals, contractació d’espais exteriors, campanyes de posicionament en línia, material gràfic promocional i la creació d’un arxiu fotogràfic de la fira.

Amb este acord, les dos institucions reforcen la seua col·laboració per a incrementar la presència de Cocentaina en els mercats turístics i potenciar la projecció de la Fira de Tots Sants.

Fecha: 12/12/2025